胡明善

胡明善（），字公澤，直隸鳳陽府壽州霍丘縣人，民籍，明朝政治人物。

 生平 
正德十四年（1519年）己卯科應天府鄉試第一百二十五名舉人。正德十六年（1521年）中式辛巳科會試第三百四十四名，登第三甲第一百零八名進士。授宁乡县知县，《宁乡县志》卷之二十一：胡明善字公择，霍邱进士。嘉靖中，知宁乡县。聪警严毅，下士礼贤，植弱锄凶，剔弊殆尽。改建县署及按察分司，工经两年，费金数千两。民有弗知者，他郡县民每来质成，积备荒谷三万有零。并创先儒张栻祠，置祭田四十亩于其墓侧；又建玉山书院于县治玉几山，建城乡社学，凡六处，兴学育才，遐逖咸被。三年升工部主政，寻改贵州道御史，邑民有遗爱记。歷官工部都水司主事，嘉靖七年（1528年）三月改为貴州道御史，八年巡按陕西，九年十二月提调北直隶学校，以擅取禁塘大石立碑，为内官昝文鉴所讦下狱，十一年十月革职为民。張瀚《松窗夢語》：霍丘胡明善，督學御史也。居鄉豪橫，強奪人妻女為妾，役鄰人為工，復假先年被劫，妄執平民為盜。家制刑具，極其慘酷。時邑無正官，勢陵其簿，奪獄中鎖鑰掌之。令僕人迫毆趙姓父子三人致死。被害者訴官不得白，聞於朝廷，下御史臺勘問。乃越該郡，屬餘追捕。比見，猶大言狂辯。余曰：上有皇天，中有國法，下有人心。汝自省有無悖天理，幹國憲，失人心服罪則已，否則堂下數百人，皆憤恨欲啖汝肉，一呼對證，卻恐攘臂歷階，勢難阻遏，糜裂之禍，在頃刻矣。善俯首曰：願伏罪。不知應坐何律。余曰：斬，絞多端，不坐。從重，坐殺一家三人律，罪當凌遲。輒捉筆署名，具招成獄。堂下齊聲曰：包公雪冤正法，除積惡，安萬民矣！舉手加額，叩首而去。

 家族 
曾祖胡瓚；祖父胡成，曾任義官；父胡湧，曾任監生。母曹氏。慈侍下。

参考文献

Category:胡姓
Category:霍邱人
Category:明朝宁乡县知县
Category:明朝工部主事
Category:明朝貴州道監察御史